laion/Wikipedia-Exotic huggingface dataset:
מואנה (דמות)

מואנה היא הדמות והגיבורה הראשית של סרט ההנפשה ה-56 של אולפני ההנפשה של וולט דיסני, מואנה. הדמות נוצרה על ידי הבמאים רון קלמנטס וג'ון מוסקר. מואנה מדובבת במקור על ידי השחקנית אאולי'אי קרוואליו. מואנה תשוב כגיבורת סרט ההמשך מואנה 2 בנובמבר 2024. מואנה היא נסיכת דיסני השתים עשרה והפולינזית היחידה. היא גם הנסיכה השנייה של דיסני אחרי מרידה, שלא מפתחת זוגיות במהלך הסרט. הצוות היצירתי החליט ליצור עבור מואנה מודל מציאותי שבעזרתו בנות יוכלו לזהות את עצמן, חזקות מספיק כדי להיות טובות בפעילויות כמו שחייה, טיפוס על עץ וקפיצה מצוק. כדי להפוך את השיער ליותר מציאותי ואקספרסיבי, נוצרה תוכנית חדשה, Quicksilver. כשנבחרה המדבבת של מואנה, הופעתה ואישיותה של הגיבורה כבר הושלמו, כך שהדמיון בין קרוואלהו לדמות היה צירוף מקרים. יתר על כן, במהלך תהליך ההנפשה, האנימטורים של דיסני הצליחו לשלב כמה מהגינונים של קראוולהו בהתנהגותה של מואנה. הבמאים עשו אודישנים למאות צעירות מאיי האוקיינוס השקט. באוקטובר 2015 נבחרה רשמית אאולי'אי קרוואליו למדבבת של מואנה. אאולי'אי התגלתה במהלך אירועי צדקה, מבלי שידעה שהסוכנת שהשתתפה באודישנים ליהקה גם לסרט מואנה. הסוכנת רייצ'ל סאטון אישרה שאאולי'אי הייתה הנערה האחרונה שנבחנה ביום הליהוק האחרון. המפיקה אסנת שורר אמרה: "חיפשנו מישהי שתוכל לגלם את הדמות, עם כל הכוח והמחויבות, ההומור, הלב והחמלה. כשפגשנו את אאולי'אי, היא פשוט הביאה את מואנה לחיים." אאולי'אי תיארה את מואנה כילדה חזקה עם אופי גדול, נחושה ואמיצה, מוקסמת עמוקות מהאוקיינוס ושואפת לחקור אותו, וכינתה אותה מודל לכולם, לא רק לבנות. אאולי'אי חזר על התפקיד בשנת 2017, ושוב דיבבה את הדמות בדיבוב המיוחד בשפה ההוואית. מואנה היא ילדה הרפתקנית ועקשנית שאוהבת את האוקיינוס והאגדות. היא מתייחסת לתפקידה כמנהיגה החדשה של מוטונוי ברצינות רבה, ומרגישה בו בזמן את חובתה לכבד את המורשת שהמנווטים המיומנים שלה השאירו לעמה. ואכן, למרות היותה אימפולסיבית, היא גם חכמה מכיוון שהיא מכירה בחשיבות של "הכרת ההר שלה", כלומר העמים והחוויות שקדמו לה, להכיר את עצמה. ערך מורחב – מואנה גרסת "מטא" של הדמות מופיעה עם נסיכות דיסני נוספות בסרט ראלף שובר את האינטרנט. כשחלק מהנסיכות מתארות בפני וונלופה פון שווייץ כיצד הן נועצות מבט ב"מים חשובים" כדי לקבל השראה לשיריהן, מואנה אומרת שהיא נועצת מבט באוקיינוס. מאוחר יותר, כשראלף נופל ממגדל וזקוק להצלה על ידי הנסיכות, מואנה גורמת למים ממזרקה להתפתל כלפי מעלה כדי שאלזה מלשבור את הקרח תוכל להקפיא אותם למגלשה כדי להאט את נפילתו של ראלף. בדצמבר 2020 הוכרז כי למואנה תהיה סדרת ספין-אוף שתעלה לשידור בדיסני+ בשנת 2024. פיתוח הסדרה הפך לבסוף לסרט המשך בשם "מואנה 2" שעתיד לעלות לאקרנים ב-27 בנובמבר 2024. מדיה וקבצים בנושא מואנה בוויקישיתוף Holloway, Daniel (10 בדצמבר 2020). "'Moana,' 'Cars,' 'Princess and the Frog' Spinoff Series Set for Disney Plus". Variety. נבדק ב-13 בדצמבר 2020. {{cite news}}: (עזרה)
הר נוי

האם התכוונתם ל... שמואל הר נוי – אלוף-משנה במילואים ימית הר נוי – מלכת היופי
פילוטרה

פילוטרה (ביוונית: Φιλωτέρα; נולדה בשנת 315 או 309 לפנה"ס – מתה ככל הנראה לאחר 282 ולפני 268 לפנה"ס) הייתה אצילה מקדונית יוונית ונסיכה מצרית יוונית משושלת בית תלמי. פילוטרה הייתה בתם של תלמי הראשון סוטר וברניקי הראשונה, מלכי מצרים. הייתה לה אחות מבוגרת אחת, ארסינואי השנייה, ואח צעיר יותר, הפרעה לעתיד תלמי השני פילדלפוס. היו לה אחים שונים מנישואיהם הקודמים של הוריה. מעט ידוע על חייה. פילוטרה נפטרה זמן מה לאחר עלייתו של תלמי השני לכס התלמי ולפני שמתה ארסינואי השנייה. העובדה שפילוטרה נפטרה לפני אחותה, מוכחת על ידי המנון שכתב קאלימאכוס על מותה של ארסינואי השנייה. לאחר מותה של פילוטרה, היא עברה האלהה על ידי אחיה, תלמי השני. הוא הקים מקדש לכבודה באלכסנדריה. יוונים ומצרים סגדו לה יחד עם ארסינואי השנייה, ותלמי השני יצר פולחן דתי לכבודה. "פילוטרה" היה שמה הקדום של ספאג'א (אנ') במצרים. היא הוקמה על ידי סאטירוס (Σάτυρος) ונקראה לכבודה של אחותו המנוחה של תלמי השני פילדלפוס. בתקופה ההלניסטית נוסדה בארץ ישראל העיר "פילוטריה", שנקראה על שם פילוטרה. עיר זו ישבה דרומה לכנרת, והיא נזכרת לראשונה בקשר לפעולותיו הצבאיות של אנטיוכוס השלישי, שהשתלט עליה בשנת 218 לפנה"ס. היא נזכרת שוב בימי אלכסנדר ינאי, בין הערים ההלניסטיות שכבש. בתקופה ההלניסטית היא הייתה עיר חשובה באזור. סטראבון, גאוגרפיקה, ספר 16, פרק 4, סעיף 5. סטפנוס מביזנטיון, אתניקה, §Ph666.16 (ביוונית) מנחם שטרן, ההיסטוריה של ארץ ישראל, כרך 3, חלק א: ארץ ישראל בתקופה ההלניסטית, עמ' 58, 73, 75, 85.
ג'יימס טאפר

ג'יימס טאפר (באנגלית: James Tupper; נולד ב-4 באוגוסט 1965) הוא שחקן קולנוע וטלוויזיה קנדי. טופר נולד בדרטמות', נובה סקוטיה, קנדה. הוא למד משחק באוניברסיטת קונקורדיה, מונטריאול, ואחר כך באוניברסיטת באוניברסיטת ראטגרס ניו ג'רזי, שם קיבל תואר שני. טאפר שיחק בכמה הצגות באוף ברודוויי. הוא היה שותף לכתיבה של הסרט העצמאי ""Loudmouth Soup", משנת 2005. הסרט, מאולתר לחלוטין צולם בלילה אחד ללא תסריט. משנת 2006 גילם טאפר את ג'ק סלייטרי בסדרת הטלוויזיה "Men in Trees". בשנת 2009 הופיע כד"ר כריס סנדס בסדרת הדרמה הרפואית "מרסי" במשך 22 פרקים לפני שבוטלה בשנת 2010. טאפר הופיע בתפקיד ד"ר אנדרו פרקינס, בסדרת הדרמה "האנטומיה של גריי". הוא הופיע בשבעה פרקים בעונה השביעית של הסדרה. טאפר הופיע בסדרה "נקמה" של רשת ABC מ-2011 עד לסיומה בשנת 2015. הוא גילם את דמותו של דייוויד קלארק, אביו של הדמות הראשית. קלארק היה דמות חוזרת בשלוש העונות הראשונות, והועלה לקאסט הראשי לעונה הרביעית ב־27 בספטמבר 2016, שיחק במותחן הפעולה הפוסט-אפוקליפטי "Aftermath". בשנת 2022 שיחק בתפקיד ראשי בסרט "The Requin". טאפר נפרד מאשתו, קייט מייפילד, בנובמבר 2006 ועבר להתגורר עם השחקנית אן הייש באוגוסט 2007, לאחר שנפגשו על הסט של "Men in Trees". בנם, אטלס הייש טאפר, נולד ב-7 במרץ 2009. 1999: המכתב 2005: Love's Long Journey - סרט טלוויזיה של הולמרק 2006–2008: גברים על עצים 2008: אני ואורסון וולס 2011: מר פופר והפינגווינים 2012: לשחק עם הלב 2013: לפענח את אנני פרקר 2013: Nothing Left to Fear‏ 2014–2015: תחיית המתים 2017: טוטם 2017–2019: שקרים קטנים גדולים 2018: מיליון דברים קטנים 2020: בני הרדי 2022: "The Requin" 2023: התפוררות - סרט קצר של נטפליקס TBA‏: Cold Copy מדיה וקבצים בנושא ג'יימס טאפר בוויקישיתוף ג'יימס טאפר, ברשת החברתית אקס (טוויטר) ג'יימס טאפר, במסד הנתונים הקולנועיים IMDb (באנגלית) ג'יימס טאפר, באתר AllMovie (באנגלית) ג'יימס טאפר, במסד הנתונים הקולנועיים KinoPoisk (ברוסית) Thomas, Rachel (באוקטובר 2007). "An Interview with James Tupper (Jack, Men in Trees)". About.com. נבדק ב-23 ביולי 2014. {{cite web}}: (עזרה) Stevens, Dana (22 בספטמבר 2005). "Let's Do Dinner (Ulterior Motive for Dessert)". The New York Times. נבדק ב-23 ביולי 2014. {{cite web}}: (עזרה) Abrams, Natalie (15 ביולי 2010). "James Tupper to Guest-Star on Grey's Anatomy". TVGuide.com. נבדק ב-23 ביולי 2014. {{cite web}}: (עזרה) Bentley, Jean (9 ביוני 2014). "Revenge season 4 adds James Tupper as regular". zap2it. נבדק ב-23 ביולי 2014. {{cite web}}: (עזרה) Andreas Wiseman, Deadline, Deadline, ‏5 בפברואר 2021 Gill Pringle, ‏Anne Heche interview: 'There was no joy in my family', The Telegraph, 1 May 2011 Chiu, Alexis (11 במרץ 2009). "It's a Baby Boy for Anne Heche!". People. נבדק ב-16 ביולי 2009. {{cite web}}: (עזרה)
רוני גת

רוני גת (נולד ב-1954) הוא כלכלן, יזם ואיש עסקים ישראלי, מנכ"ל יפאורה-תבורי. גת נולד בקיבוץ גשר הזיו. לאחר סיום לימודיו האקדמיים, עבד ככלכלן בקבוצת אייזנברג של שאול אייזנברג שהפך לימים לחברו הקרוב. הוא התקדם בחברה עד לתפקיד מנהל הכספים ובשנות ה-80, מונה לדירקטור באתא. ב-1990, פרש מהחברה לישראל, יחד עם ידידו שלמה רודב (השניים כונו "נערי אייזנברג"). לאחר הפרישה, ייעצו השניים לחברות שונות בנושא השקעות, מיזוגים ורכישות. בין השאר עסקו בפרויקט הטיית מי נהר הירדן שבו הוקמה טורבינה להפקת חשמל בכפר הנשיא. אייזנברג החזיק בשליטת בחברת יפאורה דרך החברה לישראל (לפני שנמכרה למשפחת עופר). ב-1991 הקים עם רודב את חברת ההשקעות טורל קראון (ישראל). באותה השנה נרכשו 70% ממניות החברה על ידי חברת קראון קופריישן היפנית. רודב וגת המשיכו להחזיק ב-30 אחוזי הבעלות הנותרים עד שבשנת 1997 רכשו בחזרה את הבעלות בחברה. החברה משקיעה בנדל"ן ופרויקטים לאיכות הסביבה ובאמצעות חברת הבת ווסט מנג'מנט שהקימה מכון לטיהור מים בירושלים. בשנת 1992 רכש גת, יחד עם שותפו שלמה רודב את השליטה ביפאורה. גת ורודב החזיקו בשליטה ביפאורה-תבורי באופן ישיר ועקיף דרך שרשור אחזקות ובהן שותפות בחברות מריז השקעות, קירור והספקה והחברה לספנות. נכון ל-2020 גת ורודב מחזיקים ב-70 אחוז מבעלות החברה דרך קרור אחזקות. ביתר האחוזים מחזיק המיליארד לן בלווטניק דרך החברה הייעודית כלל תעשיות. ב-1992 מונה גת ליו"ר הדירקטוריון של חברת יפאורה שהפכה לחברה השנייה בגודלה בישראל בתחום המשקאות הקלים. בתקופת כהונתו הוקמו מותגי תפוזינה ו-RC קולה והוא גם היה שותף בהקמת מותג המים המינרליים עין גדי. החברה מחזיקה גם במותג הצ'יפס הקפוא תפוגן. גת משמש כמנכ"ל יפאורה-תבורי. הוא כיהן או עדיין מכהן כדירקטור במספר רב של חברות ישראליות ובהן חברות בת של טורל כחברת ספנות והפסקה, מריז אחזקות ותפוגן. גת מכהן גם כדירקטור בצים. גת נשוי לאיריס, פסיכולוגיה קלינית ואב לשניים. מתגורר בתל אביב. קורות חייו, באתר NEWS1. אלי שמעוני, רוני גת מגדיל את אחזקותיו ביפאורה תבורי, באתר ynet, 26 במאי 2005 גולן חזני, מאחורי הקלעים של העימות החריף ביפאורה־תבורי: בלווטניק, רודב והמנכ"ל שנתקע בלי אוטו, באתר כלכליסט, 22 בנובמבר 2018 גולן חזני, רוני גת נהנה מתנאי השכר של שלמה רודב כיו"ר בזק, באתר כלכליסט, 7 באוקטובר 2018
יוזף אולשקייביץ'

יוזף אולשקייביץ (בפולנית: Józef Oleszkiewicz;‏ בערך 1777 – 5 באוקטובר 1830) היה צייר פולני-ליטאי, שנודע בעיקר בזכות דיוקנאותיו והתנהגותו האקסצנטרית. אולשקייביץ' הגיע ממשפחת אצילים מרוששת, אביו היה מוזיקאי. בסיוע ידיד משפחה הוא הפך לסטודנט באוניברסיטת וילנה בשנת 1797. הוא למד אנטומיה ופיזיולוגיה אך עבר לרישום וציור, למד שיעורים אצל פרנצישק סמוגלביץ' ויאן רוסטם. הוא גם העתיק ציורים בבתיהם של אנשים אמידים שהכירו את משפחתו. בשנת 1801 הוא משך את תשומת ליבו של הרוזן אלכסנדר צ'ודקייביץ' (1776–1838), מחזאי, כימאי (ולימים) גנרל, שהיה גם פטרון של האמנויות. צ'ודייקביץ' סיפק לו את הכספים הדרושים ללימודים בצרפת. בשנת 1803 נסע לפריז ונרשם לאקול דה ביו-ארטס, שם למד אצל ז'אן-סימון ברטלמי וז'אק-לואי דויד. הוא חזר לווילנה בשנת 1806 וזכה להצלחה רבה עם כמה ציורים היסטוריים בתערוכה שם בשנת 1809. לאחר שלא קיבל תואר באוניברסיטה, נסע לסנט פטרסבורג. ציורו של "צארינה מריה פיאודורובנה דואגת לעניים" זיכה אותו בתואר "אקדמאי" מהאקדמיה הקיסרית לאמנויות בשנת 1812. אולשקייביץ' הפך במהרה לצייר פורטרטים מבוקש מאוד, אך הוא יצר גם יצירות היסטוריות, דתיות ואלגוריות. הוא היה בונה חופשי בולט, שהפך בסופו של דבר לחלק מההיררכיה העליונה בלשכות בסנט פטרסבורג ובווילנה, עד שהוצאו מחוץ לחוק בשנת 1822. תחומי העניין שלו התרחבו גם בתיאוסופיה, במיסטיקה ובטבע. הוא היה צמחוני ותמך בזכויות בעלי חיים. הוא התגורר בבית מלא חתולים, והעניק את מרבית הכנסתו הגדולה לעניים. לאחר שניבא מתי יהיה השיטפון הגרוע ביותר בהיסטוריה של סנט פטרסבורג, בשנת 1824, הוא זכה למוניטין של נביא, אם כי שיטפונות שם לא היו נדירים. מאוחר יותר, הוא היווה את ההשראה ל"קוסם" דמות המופיעה בחלק השלישי של דרמה מאת אדם מיצקביץ'. מדיה וקבצים בנושא יוזף אולשקייביץ' בוויקישיתוף Biography Short biography of Chodkiewicz Roman Robert Koropeckyj, Adam Mickiewicz: The Life of a Romantic, Cornell University Press, 2008, ISBN 978-0-8014-4471-5. (באנגלית)
שחקן ילד

המונח "שחקן ילד" מתייחס בדרך כלל לילדים שהשיגו הכרה מקצועית כשחקנים בילדותם (מתחת לגיל 14). המונח מתייחס בעיקר לילדים שהופיעו בהצגות תיאטרון, בסרטי קולנוע ובסדרות טלוויזיה, אך גם למבוגרים אשר זכו לפרסום ניכר בקריירת המשחק שלהם כאשר היו ילדים. שחקנים רבים שזכו לפרסום ניכר כאשר היו ילדים מתקשים לשמור על ההצלחה כאשר הם מתבגרים, בעיקר בשל טייפקאסטינג. מקולי קאלקין ולינדזי לוהן הם שני שחקנים שזכו לפרסום ניכר במיוחד בילדותם, אשר בסופו של דבר חוו קשיים בקריירה בשל[דרוש מקור] התהילה הרבה לה זכו בגיל צעיר. לעומת זאת, ישנם גם שחקנים רבים שזכו לפרסום ניכר במיוחד בילדותם, אשר נשארים שחקנים מצליחים גם כאשר הם הופכים מבוגרים – לדוגמה, ג'ודי פוסטר, ששיחקה בגיל 12 בסרט "נהג מונית" (1976) והמשיכה לשחק בסרטים מצליחים לאחר שהתבגרה. נושא הרווחים מקריירת המשחק של שחקנים ילדים נתון לעיתים למחלוקת, ולפני שנות ה-30 היה זה נפוץ שהשחקנים הילדים לא זכו ליהנות מרווחים אלו. מקרה שהוביל לשינוי בנושא הוא זה של השחקן ג'קי קוגן, שהרוויח כשחקן בילדותו סכום המוערך ב-3 עד 4 מיליון דולר (48 עד 65 מיליון דולר לערך לפי השער ב-2012), אך הכסף בוזבז בידי אימו ואביו החורג, ארתור ברנשטיין, על מותרות כגון מעילי פרווה, יהלומים ומכוניות יוקרה. תביעה משפטית של קוגן נגד אימו הניעה את חקיקת "חוק ההגנה על ילדים שחקנים" (California Child Actor's Bill), שנחקק בקליפורניה בשנת 1939, הידוע גם בשם "חוק קוגן" (Coogan Law או Coogan Act). החוק דורש שמעסיקו של שחקן-ילד ישמור 15% מהרווחים בקרן ייעודית (שנקראת לרוב "חשבון קוגן", Coogan Account), ומגדיר את הטיפול בתחומים כמו השכלה, שעות עבודה וימי מנוחה. הרשימות ממוינות לפי שנת הלידה של השחקנים. בסוגריים מצוין הגיל בו השחקנים היו בעת הופעת הבכורה שלהם. תום אבני - יליד 1986 (בגיל 10) אליעד נחום - יליד 1990 (בגיל 7) ג'ולי אנדרוז - ילידת 1935 (בגיל 13) כריסטיאן בייל - יליד 1974 (בגיל 12) ג'יימי בל - יליד 1986 (בגיל 14) רופרט גרינט - יליד 1988 (בגיל 11) דניאל רדקליף - יליד 1989 (בגיל 10) אמה ווטסון - ילידת 1990 (בגיל 11) מילי בובי בראון - ילידת 2004 (בגיל 9) שחקנים ילדים, דף שער בספרייה הלאומית ‏"Coogan Law". SAG-AFTRA. אורכב מ-המקור ב-2016-02-15. נבדק ב-2013-05-15.‏
בית הכנסת של קבאניה

בית הכנסת של קבאניה (בהונגרית :Kőbányai zsinagóga); ברובע 10 בבודפשט איננו משמש כיום כבית כנסת אלא ככנסייה נאו-פרוטסטנטית בשם "כנסיית כולם" ומשמש כבית תפילה לקהילה האקומנית הפרוטסטנטית. עד שנת 1964 הוא פעל כבית כנסת. הבניין שנבנה בסגנון אר נובו תוכנן על ידי ריכרד שנטייל מהנדס אזרחי יהודי שנשכר מטעם הקהילה היהודית של קבאניה בשנת 1907 והוא נבנה בין 1909 לבין 1912 בניהולו של המאסטר בנאי אנטל שורג. באותה תקופה הבניין בלט בין הבתים צמודי הקרקע בני קומה אחת. ליד בית הכנסת הניאולוגי נמצא בניין הרב. הקהילה הפעילה גם בית ספר פרטי יהודי, ארגון צדקה חברתי, בית אבות ומטבח ציבורי למאה איש. בשנת 1920 נשרף הגג, אך כבר באותה שנה הצליחו לשקם אותו לחלוטין ולבנות אותו מחדש. בית הכנסת היה בבעלות הקהילה היהודית המקומית עד שנת 1964 ואז נמכר על ידה. תחילה פעל בו מוזיאון, אחר כך תיאטרון, ומאוחר יותר שימש כמחסן עבור הטלוויזיה ההונגרית. הבניין הוכרז מוגן בשנת 1974, אך ב שנות ה-80 של המאה ה-20 מצבו התדרדר מאוד. בית הכנסת ובנייניו הנלווים נרכשו בשנת 1989 על ידי קהילת ציון של "קהילת הכנסייה הפנטקוסטלית הונגרית" (שם קהילת ציון שונה לימים ל"קהילת כנסיית כולם") והקרן לידידות אנושית. הוא שופץ באמצעות תרומות ועבודה התנדבותית ונחנך באפריל 1991. מאז נערכים בבית הכנסת לשעבר אירועי דת ואחרים עבור כנסיית כולם, בעוד שבבניין הקשור לבית הכנסת לשעבר נמצא המכון לשיקום מאלכוהול ומסמים של הקרן לידידות אנושית. פנים בית הכנסת המסודר בצורה מרכזית הוא מתומן בקוטר 22.15 מ', המכוסה בכיפה חלקה המונחת על הקירות בארבע נקודות. שישה עמודי ברזל יצוק מחזיקים את המרפסת הסגורה (עזרת נשים), המכוסה בקמרון חבית. למבנה מחוברים אולם התפילה, המבואות, המחסנים, וכן אולם נפרד של הרב ושל החזן. הבניין והגדר מכוסים באבן גיר בצורות קוואדר מגולפות מגיר קשה (בניית קוואדר הוא חלוקת מוטיבים מעוקבים או מלבניים (רביעים) בגודל זהה על גבי השטח המטויח של חזית הבניין, כך שהיא איתנה מבנית ועם זאת אסתטית). הוא מאופיין בארכיטקטורה אקלקטית והיסטוריסטית מהמאה ה-19. ישנם אלמנטים של קרמיקה ז'ולנאי של פירוגרניט בכמה מקומות. בפינות החזית המזרחית ישנם מגדלים קטנים. פנס הגג המוקף במרפסת באמצע הכיפה הקשתית השטוחה מתנשאת לגובה 32 מ'. יש בה חלונות ויטראז' עם דוגמאות צבעוניות וגאומטריות. בחלון הוורדים שלו נראה מגן דוד המתייחס לפונקציה המקורית. על גמלון החזית הראשית היו פעם שני לוחות הברית, אופייניים לבנייני בתי כנסת, אך אלה הוסרו. בצמוד לצידו הצפוני נמצא בניין חצר פנימי בן שתי קומות ששימש כמטה קהילתי או בית מגורים וכיום הוא מטפל במכורים לאלכוהול ולסמים. צילום אוויר החזית הראשית של רחוב צ'רקס מהחזית חלון הזכוכית של החזית הראשית השער הראשי ברחוב צ'רקס פרט פינתי חזית רחוב רומאן חלון זכוכית של חזית רחוב רומאן שער בצד רחוב רומאן מגדל פינתי פרט מגדל הפנים חלון זכוכית בפנים רשימת בתי הכנסת בהונגריה רשימת אנדרטאות רובע עשר בבודפשט (בהונגרית) מדיה וקבצים בנושא בית הכנסת של קבאניה בוויקישיתוף בית כנסת באתר קבאניה אתר כנסיית כולם דף הנתונים של הכנסייה ב-Műemlékem.hu
ולדיסלב ואנקי

ולדיסלב ואנקי (בפולנית: Władysław Wankie;‏ 1860 – 1925) היה צייר ומבקר אמנות פולני. הוא צייר נופים מציאותיים, ז'אנרים, סצינות דתיות וסמליות. בשנים 1875–1880 למד בכיתת רישום בוורשה בהדרכתו של וויצ'ך גרסון, ובילה זמן קצר בבית הספר לאמנויות יפות בקרקוב. הוא לא הצליח להתקבל באקדמיה באוניברסיטה בקרקוב, בשנת 1882 נסע למינכן, שם שהה במשך 20 השנים הבאות. ואנקי כנראה למד ציור במינכן, הוא היה קשור לקבוצת ציירים פולנים שהתקבצה סביב יוזף ברנדט. הוא היה בקשר מתמיד עם פולין, ושלח את ציוריו לתערוכות בוורשה ושיתף פעולה עם כתבי עת פולניים. בשנת 1903 שב לפולין והתיישב בוורשה. ב-1905 הוא נעשה חבר באגודה לעידוד אומנויות יפות, בשנים 1906–1924 ערך את מחלקת האמנות של מגזין Świat, הוא שיתף פעולה גם עם מגזינים פולנים אחרים. הוא היה אחד המייסדים ונשיא של עמותת פרו ארטה השמרנית. בתחילה צייר האמן סצינות ז'אנריות סנטימנטליות ונאיביות המתארות נשים יפות בחברת גברים בגנים מלאי פרחים. ציורים אלה, שנוצרו לצורכי השוק הגרמני, התאפיינו בצבעים מעודנים ועשירים. לאחר 1887 הוא פנה לעבר סימבוליזם, אולי בהשפעתו של אלכסנדר גיירימסקי. הוא התעניין בחייהם ובפעילותם של אנשים רגילים, לרוב דייגים, ובנוף החוף הפשוט והמחוספס. השלב הבא בעבודתו של ואנקי היה מה שנקרא "התקופה הברטונית", בשנים 1893–1894 הוא ביקר בהולנד ובבריטאני. בהשפעת מסע זה הוא צייר נופי חוף ים עד סוף ימיו, עם הדמויות הנמצאות שם תמיד - נשים בתלבושות ברטוניות. עבודות אלה מאופיינות בעושר של אפקטים של תאורה ובאווירה שקטה. ואנקי הבוגר פנה לעיצוב רומנטי, ציוריו מתקופה זו מלאים במסתורין ונוסטלגיה. אלה נופים קטנים ומראות סמליים ודתיים. מאפיין אופייני של עבודתו הוא השימוש בצבעים עמוקים ורוויים, כמו גם מניפולציה מדויקת של האור. דייגים בברטון לבד בפארק נשים בגדת הנהר סרנדה דייגים בחוף ים ומפרשית ישו על הצלב במרפסת מדיה וקבצים בנושא ולדיסלב ואנקי בוויקישיתוף Władysław Wankie - malarz barwnych tonacji, RadioMaryja.pl, ‏2009-09-20 (ב־) "Władysław Wankie Paintings" (ארכיון) Władysław Wankie | Życie i twórczość | Artysta, Culture.pl (בפולנית)
ניקולאס אמודיו

ניקולאס אמודיו (בספרדית: Nicolás Amodio; נולד ב-10 במרץ 1983 במונטווידאו, אורוגוואי) הוא כדורגלן אורוגוואי ששיחק בנאפולי. ניקולאס אמודיו החל לשחק כדורגל מקצועי בשנת 2003 כאשר חתם בדפנסור ספורטינג. לאחר מספר עונות הוא עבר לאיטליה בה נקלט בקבוצה ששיחקה בליגה השלישית. לאחר שנה, ביחד עם עמיתו לקבוצה מריאנו בוגליאסינו (גם הוא מאורוגוואי הם עברו לנאפולי. לאחר שקבוצה ירדה לליגת משנה, ניקולאס אמודיו הושאל לקבוצות שונות באיטליה. לאחר עונת 2011 הוא חזר למולדת והחל לשחק בפניארול. בשנת 2013 ניקולאס אמודיו חזר לאיטליה ושיחק בלצ'ה לצד מריאנו בוגליאסינו. בשנת 2015 הוא פרש ממשחק מקצועי. ניקולאס אמודיו, באתר Transfermarkt ניקולאס אמודיו, באתר Soccerway ניקולאס אמודיו, באתר WorldFootball.net ניקולאס אמודיו, באתר FootballDatabase.eu ערך זה הוא קצרמר בנושא כדורגלנים ובנושא אורוגוואי. אתם מוזמנים לתרום לוויקיפדיה ולהרחיב אותו.
ארז קפלן

ארז קפלן (נולד ב-1983) הוא מתעמל עבר ואקרובט ישראלי. חבר נבחרת ישראל בהתעמלות מכשירים שייצג את ישראל באליפות העולם בהתעמלות (2003) ובאליפות אירופה. נוסף לכך, היה לאקורבט האווירי הישראלי הראשון שהשתתף בסירק דו סוליי. קפלן נולד וגדל בקיבוץ עין שמר, מגיל צעיר החל לעסוק בהתעמלות מכשירים. הוא התאמן בקבוצת הפועל עמק הירדן בהדרכת בוריס קינייב. בשנת 2002 זכה במדליית ארד באליפות ישראל בקרב רב, אחרי אלכס חמודיס ממכבי קריית ביאליק ואדיק גולוב חברו לקבוצת הפועל עמק הירדן עמק הירדן. הוא היה חבר נבחרת ישראל בהתעמלות מכשירים והשתתף באליפות אירופה ובאליפות העולם שנערכה באנהיים, ארצות הברית בשנת 2003. לאחר מכן, החל לעסוק בהתעמלות אקרובטית, לאחר שבמהלך אליפות העולם התגלה כמתאים לתחום. הוא הופיע בלהקת הקרקס סירק דו סוליי. ב-2007 התמודד בתוכנית הדבר הגדול הבא. הוא לקח חלק המספר מופעים ובין היתר היה האקרובט הראשי של הפסטיגל, והשתתף כאקרובט במופע One של הזמרת ריטה. במסגרת עבודתו בסירק דה סוליי הופיע בסרטים "Cirque du Soleil: Worlds Away" ו-Cirque du Soleil: O. קפלן נשוי לסיוון קפלן. מתגורר בישראל פוריה. פרק זה טעון עריכה. אנא תרמו לוויקיפדיה ועזרו לערוך אותו. ייתכן שתמצאו פירוט בדף השיחה. הסיבה היא: הרחבה. כרגע קפלן מאמן בגלגולים כרמיאל. ארז קפלן, ברשת החברתית פייסבוק תמי אייזנברג‏, התעמלות מכשירים: אלכס חמודיס זכה בטורניר גביע האיגוד, באתר וואלה, 29 במרץ 2004 נעם עמית, שומרים, ‏מאולם ההתעמלות לאוהל הקרקס, באתר ‏מאקו‏, 26 באוקטובר 2009 ארז קפלן, במסד הנתונים הקולנועיים IMDb (באנגלית) רמי היפש, גופמן אמור לעשות את שלו, הנבחרת זה כבר עניין אחר, באתר הארץ, 7 באוגוסט 2003 נעם עמית, שומרים, ‏מאולם ההתעמלות לאוהל הקרקס, באתר ‏מאקו‏, 26 באוקטובר 2009 רמי היפש, גופמן ויתר על חלק מהמכשירים, חמודיס זכה באליפות בקרב רב, באתר הארץ, 19 באוגוסט 2002 יפעת הללי, ואחד לשנה הבאה, באתר nrg‏, 23 בינואר 2007 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
אוגר (פירושונים)

האם התכוונתם ל... אוגריים – משפחה של מכרסמים אוגרים – תת-משפחה במשפחת האוגריים אוגר – סוג בתת-משפחת האוגרים אוגר זהוב – המין המוכר ביותר בסוג אוגר אוגר סיבירי – מין נוסף המשמש בין השאר כחיית מחמד. אוגר (אלקטרוניקה) (אנ') – רכיב המשמש לאחסון מידע לטווח מיידי לשימושים שונים במעגלים ספרתיים ובמיוחד במחשבים אוגר (מחשבים) – רכיב בתוך מעבד המחשב המשמש כאופרנד לפעולות המעבד אוגור – כהן דת ברומא העתיקה עוג (פנטזיה) (נקרא באנגלית "אוגר") – יצור ענק בסיפורי פנטזיה
לקסינגטון (מסצ'וסטס)

לקסינגטון (באנגלית: Lexington) היא עיירה קטנה ופרוור של מחוז מידלסקס שבמסצ'וסטס שבארצות הברית. הבריטים התיישבו ככל הנראה בלקסינגטון בשנת 1642, והעיירה מפורסמת בזכות חלקה במלחמת העצמאות האמריקנית ובמסיבת התה שהתרחשו בה. ערכים מורחבים – שלוש עשרה המושבות, הפרוביניציה של מפרץ מסצ'וסטס המתיישבים הראשונים באזור לקסינגטון היו בשנת 1642, כחלק מקיימברידג', מסצ'וסטס. בשנת 1713 לקסינגטון הוכרזה כעיירה עצמאית. ערכים מורחבים – מסיבת התה של בוסטון, מלחמת העצמאות של ארצות הברית ב-19 באפריל בשנת 1775 התרחש בלקסינגטון מה שרבים מתייחסים אליו כקרב הראשון של מלחמת העצמאות של ארצות הברית. ב-18 באפריל שלח הצבא הבריטי 800 רימונים וחיל רגלים מבוסטון, בכוונה להשמיד תותחים ותחמושת שהיו מאוחסנים בקונקורד, וגם לתפוס שני מנהיגים של בני החירות: ג'ון הנקוק וסמואל אדמס. הנקוק ואדאמס הוהזרו מפני הסכנה על ידי פול רוויר וויליאם דאוס. כשהחיילים הבריטיים הגיעו לקהילת לקסינגטון, הם התמודדו עם 77 אנשי המיליציה של לקסינגטון, בפיקודו של קפטן ג'ון פרקר (אנ'). שמונה אנשי מיליציה של לקסינגטון נהרגו, יחד עם עשרות פצועים נוספים. לאחר המאורע צעדו הבריטים לעבר קונקורד, שם התכנסו כמה מאות מיליציות כדי לסלק את הבריטים מקונקורד ולמנוע מהם לכבוש את המושבה. העיירה מציינת מדי שנה את הקרב בעזרת שחזור הנערך במרכזה, במסגרת חגיגות יום הפטריוטים שלה. לאחר מלחמת העצמאות, לקסינגטון נותרה קהילה חקלאית, וסיפקה לבוסטון לא מעט מתוצרתה. לקסינגטון החלה לשגשג בכלכלתה: בעזרת קרבתה לבוסטון, ובעזרת קו הרכבת שלה המשרת את אזרחיה ועסקיה. על פי נתוני מפקד האוכלוסין של ארצות הברית, יש לעיירה שטח כולל של 42.8 קמ"ר, מתוכם 42.5 קמ"ר הוא קרקע, ו-0.4 קמ"ר ממנה, הם מים. לקסינגטון גובלת בברלינגטון, וובורן, וינצ'סטר, ארלינגטון, בלמונט, וולטהם, לינקולן ובבדפורד. יש לעיירה יותר שטח מכל שאר העייריות שהיא גובלת בהם. מקור שמה של העיירה נתון במחלוקת. יש הטוענים כי שם העיירה הוא על שם לורד לקסינטון (אנ'), שהיה דיפלומט אנגלי. ויש הטוענים כי היא נקראה על שם הכפר לאקסטון (אנ') שבנוטינגהאמשייר שבאנגליה. צרפת אנטוני (צר'), רמות הסן, צרפת (מ־1990) מקסיקו דולורס הידאלגו (ספ'), מקסיקו רוסיה גטצ'ינה, מחוז לנינגרד, רוסיה רוסיה פבלובסק (רו'), נפת פושקין, רוסיה ניקרגואה וואספאם (ספ'), האזור האוטונומי של הצפון אטלנטי, ניקרגואה (מ־שנות ה-80 של המאה ה-20) מסיבת התה של בוסטון – קרב שהתחולל בבוסטון ובעיירות השכנות אליה בעקבות מלחמת העצמאות של ארצות הברית. מלחמת העצמאות של ארצות הברית – מלחמה שהביאה לעצמאותה של ארצות הברית במאה ה-18. האימפריה הבריטית – האימפריה הגדולה ביותר בתולדות האנושות. מדיה וקבצים בנושא לקסינגטון בוויקישיתוף אתר האינטרנט הרשמי של לקסינגטון (באנגלית) לקסינגטון, באתר אנציקלופדיה בריטניקה (באנגלית) ערים תאומות של לקסינגטון, באתר lexingtonma.gov
סמל סן מרינו

סמל סן מרינו מסמל את הרפובליקה מאז המאה ה-14. הסמל הוא שלט אצולה, שעליו מצוירים שלוש פסגות ירוקות ועליהן שלוש מצודות מוכספות, שבראש כל אחת מהן שבשבת או נוצת יען. המגדלים מסמלים את שלוש מצודות סן מרינו: גואיטה, צ'סטה ומונטאלה, והגבעות מסמלות את שלוש פסגות הר טיטאנו. מתחת לשלט רשום מוטו המדינה "LIBERTAS" - בלטינית: "חופש". את הסמל מקיף ענף אלון וענף דפנה המסמלים את יציבות הרפובליקה ואת ההגנה על החירויות. בראש הסמל ניצב כתר. דגל סן מרינו המנון סן מרינו מדיה וקבצים בנושא סמל סן מרינו בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.